മനുഷ്യാവകാശ പ്രവര്ത്തക ഗെയില് ഓംവെഡ്റ്റ് അന്തരിച്ചു പൂന: അമേരിക്കയില്നിന്നെത്തി ഇന്ത്യയില് താമസിച്ച പ്രമുഖ സാമൂഹ്യശാസ്ത്രജ്ഞയും മനുഷ്യാവകാശ പ്രവര്ത്തകയുമായ ഗെയില് ഓംവെഡ്റ്റ് 81 അന്തരിച്ചു. അന്ത്യം മഹാരാഷ്ട്രയിലെ സാംഗ്ലി ജില്ലയിലെ കാസ്ഗാവിലായിരുന്നു . ഡ്രോണുകളുടെ ഉപയോഗത്തിന് പുതിയ നയം കേന്ദ്ര. ഗെയില് ഇന്ത്യയിലെത്തിയത് മഹാത്മ ഫുലേയുടെ പ്രസ്ഥാനത്തെക്കുറിച്ചും ജാതികളെക്കുറിച്ചുമുള്ള പിഎച്ച്ഡി പഠനത്തിനുമായിരുന്നു. തുടര്ന്ന് മഹാരാഷ്ട്രയില് സ്ഥിരതാമസമാക്കിയ ഇവര് അധഃസ്ഥിത വിഭാഗങ്ങള്ക്കായി പ്രവര്ത്തിക്കുകയും എഴുത്തുകാരിയായിത്തീരുകയും ചെയ്തു.മാര്ക്സിസ്റ്റ് സൈദ്ധാന്തികന് ഭരത് പഠാന്കര് ആണു ഭര്ത്താവ്. പ്രാചിയാണ് മകള്. അമേരിക്കയിലെ മിനിയപോലിസില് ജനിച്ച ഇവര് 1980നു ശേഷം ആണ് ഇന്ത്യന് പൗരത്വം സ്വീകരിച്ചത്. നിരവധി പുസ്തകങ്ങളുടെ കര്ത്താവായ ഗെയില് ഓംവെഡ്റ്റ് ഒരുപാട് കോളജുകളിലും യൂണിവേഴ്സിറ്റികളിലും അധ്യാപിക കൂടി ആയിരുന്നു.